Babelscape/SREDFM huggingface dataset:
Κλάιβ Μπάρκερ

Ο Κλάιβ Μπάρκερ ("Clive Barker", 5 Οκτωβρίου 1952) είναι Άγγλος συγγραφέας και ενίοτε κινηματογραφικός σκηνοθέτης και γραφίστας. 

Γεννήθηκε στις 5 Οκτωβρίου 1952 στο Λίβερπουλ της Αγγλίας. Πριν πάει στο κολέγιο βρισκόταν στο ίδιο σχολείο με τον Τζον Λένον. Σπούδασε Αγγλική Φιλολογία και Φιλοσοφία στο Πανεπιστήμιο του Λίβερπουλ. Ο Μπάρκερ έχει δηλώσει πως είναι ομοφυλόφιλος από τις αρχές της δεκαετίας του '90. Τώρα ζει στο Λος Άντζελες της Καλιφόρνια με τον σύντροφό του, τον φωτογράφο Ντέιβιντ Άρμστρονγκ και την κόρη του Άρμστρονγκ, Νικόλ, από παλαιότερη σχέση του δευτέρου.

Ο Μπάρκερ είναι ένας εκ των κορυφαίων σύγχρονων συγγραφέων φαντασίας και τρόμου. Εμφανίστηκε στο χώρο με τη συλλογή διηγημάτων "Τα Βιβλία του Αίματος", η επιτυχία των οποίων τον έκανε αμέσως διάσημο. Μετά την κυκλοφορία των βιβλίων και στη Β. Αμερική, ο ίδιος ο Στίβεν Κινγκ είπε για τον Μπάρκερ: "Έχω δει το μέλλον του τρόμου και το όνομά του είναι Κλάιβ Μπάρκερ". Ο ίδιος ο συγγραφέας ωστόσο αποφεύγει να ταυτιστεί με την εικόνα του συγγραφέα αιματοβαμμένων διηγημάτων. Το συγγραφικό του ύφος χαρακτηρίζεται ως μοντέρνο φάνταζι και αστικό φάνταζι με στοιχεία τρόμου. Έχει όμως βαθύτερα στοιχεία ρεαλισμού και ασχολείται πολύ με τη φύση του μυαλού, του πνεύματος και των ονείρων, με τη δύναμη των λέξεων και των αναμνήσεων. Χαρακτηριστική είναι η αντίληψή του για κρυμμένους, φανταστικούς κόσμους που συνυπάρχουν με τον δικό μας και για το ρόλο της σεξουαλικότητας στο υπερφυσικό. Ο ίδιος αναφέρεται στο στυλ του ως σκοτεινό φάνταζι (dark fantasy).
Αχιλλέας Γραμματικόπουλος

Ο Αχιλλέας Γραμματικόπουλος (16 Μαΐου 1908 - 30 Δεκεμβρίου 2008) ήταν Έλληνας διεθνής ποδοσφαιριστής του Ολυμπιακού Πειραιώς και από τις σημαντικότερες μορφές στην ιστορία του συλλόγου. Αγωνιζόταν στη θέση του τερματοφύλακα και έμεινε γνωστός ως "Θαμόρα" από το διάσημο Ισπανό ομόλογό του της ίδιας -περίπου- εποχής.
Ευρωμπάσκετ 1969

Το 16o τουρνουά του ευρωπαϊκού πρωταθλήματος καλαθοσφαίρισης ανδρών του 1969 (γνωστό και ως Ευρωμπάσκετ 1969) διοργανώθηκε από τη FIBA Europe. Σ' αυτή τη διοργάνωση συμμετείχαν δώδεκα εθνικές ομάδες, καθώς οι αγώνες με 16 όμαδες ήταν πάρα πολλοί (72 σε σχέση με τους 42, όταν μειώθηκαν οι ομάδες). Το τουρνουά διοργάνωσε η Ιταλία και έλαβε χώρα στη Νάπολι και στην Καζέρτα, στο διάστημα 27 Σεπτεμβρίου ως 5 Οκτωβρίου.

Οι Γιουγκοσλάβοι, υπό την καθοδήγηση του Ράνκο Ζεράβιτσα, και έστω και χωρίς τον Ράντιβοϊ Κόρατς που χάθηκε άδοξα σε αυτοκινητιστικό δυστύχημα, πετυχαίνουν την πρώτη τους νίκη στην φάση των ομίλων επί της Σοβιετικής Ένωσης σε Ευρωμπάσκετ. Οι δε Σοβιετικοί υποχρεώνονται στην πρώτη τους ήττα μετά από 14 χρόνια. Η μάχη επαναλήφθηκε στον τελικό με τη Σοβιετική Ένωση αυτή την φορά να κερδίζει και να κατακτά το χρυσό μετάλλιο, σε ένα ματς όπου, υπό το ασφυκτικό μαρκάρισμα του Ζαρμουκαχμέντοφ, ο αείμνηστος θρύλος του Γιουγκοσλάβικου μπάσκετ, ο σέντερ ύψους 2.11μ, Κρέσιμιρ Τσόσιτς είχε μόλις 3/20 σουτ και 6 πόντους. Η Γιουγκοσλαβία πέρασε στον τελικό νικώντας την Πολωνία στον ημιτελικό, αφού γύρισε το παιχνίδι ενώ βρισκόταν για 30 λεπτά πίσω στο σκορ. Αυτό επιτεύχθη και με την αποβολή με ντισκαλιφιέ των Πολωνών Μπόγκνταν Λίκσο και Έντβαρντ Γιουρκιέβιτς.

Μεγάλη ομάδα κατέβασε και πάλι η Τσεχοσλοβακία κατακτώντας το χάλκινο μετάλλιο επικρατώντας της Πολωνίας στον μικρό τελικό. Εντυπωσιακή είναι η πρόοδος των Ισπανών, που αυτή τη φορά είχαν στο ρόστερ τους, εκτός από τον ξανά MVP Εμιλιάνο Ροδρίγκεθ, τους Φρανθίσκο Μπουσκατό, Ενρίκε Μαργάλ και τον Αμερικανοισπανό της Ρεάλ Μαδρίτης Λιουκ. Από αυτή τη διοργάνωση ξεκίνησαν και οι μεγάλες τους κόντρες με τους Ιταλούς, του νεαρού τότε Μενεγκίν.

Αποτέλεσμα που προκάλεσε εντύπωση ήταν η απίστευτη συντριβή με 72 πόντους διαφορά (115-43) της Σουηδίας από την Γιουγκοσλαβία επειδή τέτοιου είδους αποτελέσματα είχαν αρχίσει να σπανίζουν.

Η Ελληνική ομάδα συμμετείχε στην διοργάνωση όπου κατέκτησε τη 10η θέση, αλλά και μόνο η είσοδος της στους 12 του τουρνουά αποτέλεσε επιτυχία διότι το επίπεδο ήταν πολύ υψηλό. Παρόλ' αυτά, διαθέτει στην σύνθεσή της και πάλι τον πρώτο σκόρερ της διοργάνωσης, τον Κολοκυθά (με 22,7 πόντους μ.ο.) αλλά και τους Χριστοφόρου (13,9 πόντοι μ.ο.), για τον οποίο ειπώθηκε ότι ήταν Αμερικάνος, τον Τρόντζο (10,1 πόντοι μ.ο.) και τον Γκούμα (9,1 πόντοι μ.ο.).
<br>
Ευρωμπάσκετ 1967

Το 15o τουρνουά του ευρωπαϊκού πρωταθλήματος καλαθοσφαίρισης ανδρών του 1967 (γνωστό και ως Ευρωμπάσκετ 1967) διοργανώθηκε από τη FIBA Europe. Συμμετείχαν δέκα έξι εθνικές ομάδες. Το τουρνουά διοργάνωσε η Φινλανδία στο Τάμπερε και στο Ελσίνκι, στο χρονικό διάστημα από τις 28 Σεπτεμβρίου ως 8 Οκτωβρίου. Ήταν το πρώτο Ευρωμπάσκετ το οποίο μεταδόθηκε από την τηλεόραση.
Οι Σοβιετικοί ήταν για ακόμα μια φορά αχτύπητοι, εφαρμόζοντας το ζον-πρες στην άμυνα, και, αφού είχαν πολλούς παίχτες, δεν αντιμετώπιζαν προβλήματα κούρασης. Στο πρόσωπο του ύψους 2,15μ Πολιβοντά βρήκαν τον αντικαταστάτη του Γιαν Κρούμινς και στην περιφέρεια είχαν τον δαιμόνιο Αρμενάκ Αλατσατσιάν και τον πρωτοεμφανιζόμενο Σεργκέι Μπέλοφ.
Αξιοσημείωτο γεγονός αποτελεί η καταρράκωση των Γιουγκοσλάβων που στην κυριολεξία πάτωσαν, καταλαμβάνοντας τελικά την 9η θέση, χάνοντας στον πρώτο γύρο από τους Ρουμάνους, την πολύ δυνατή Πολωνία και από την τρομερή αυτή την φορά Τσεχοσλοβακία, του νεαρού Γίρι Ζίντεκ και του καλύτερου παίχτη της διοργάνωσης, του Γίρι Ζέντνιτσεκ.

Το παιχνίδι του τουρνουά έγινε στη φάση των ομίλων μεταξύ Γιουγκοσλαβίας-Φινλανδίας, όπου οι Γιουγκοσλάβοι, αν και είχαν μείνει εκτός ημιτελικών, δεν άφησαν τους γηπεδούχους Φινλανδούς, του πολύ καλού Βαίνιου, να κερδίσουν οπότε οι 13000 φίλαθλοι, ενοχλημένοι από το αποτέλεσμα και την διαιτησία, επιδόθηκαν στη ρίψη κερμάτων, διακόπτοντας για 20 λεπτά το παιχνίδι.

Πολύ άσχημο το αποτέλεσμα για την εθνική Ελλάδας ήταν η ήττα από τους πρωταθλητές Σοβιετικούς με 82-41 (double score). Η Ελλάδα πάντως είχε στις τάξεις της τον πρώτο σκόρερ του τουρνουά, τον Γιώργο Κολοκυθά, που είχε μ.ο. 25,4 πόντους. Καλή απόδοση είχαν και οι Γιώργος Τρόντζος (με 11,4 πόντους μ.ο.) και ο Γιώργος Μπαρλάς (9,3 πόντοι μ.ο.). Στον πρώτο γύρο μάλιστα έγινε η μεγάλη έκπληξη: Ελλάδα-Βουλγαρία 78-69, ενώ στο παιχνίδι με την Ισπανία ο Κολοκυθάς πέτυχε το ατομικό ρεκόρ της καριέρας του με 43 πόντους. Σε αυτό το πανευρωπαϊκό έκανε την τρίτη και τελευταία του εμφάνιση σε Ευρωμπάσκετ ο -μετέπειτα ευρωκόουτς-Κώστας Πολίτης , ενώ έκανε και το ντεμπούτο του ο -νεαρός τότε- Βασίλης Γκούμας.
Choke

Το Choke είναι μυθιστόρημα γραμμένο το 2001 από τον Αμερικανό συγγραφέα Chuck Palahniuk. Το "Choke" κυκλοφορεί στην Ελλάδα από τις εκδόσεις Οξύ με το όνομα "Πνιγμός".

Το 2008, το βιβλίο μεταφέρθηκε και στον κινηματογράφο στην ταινία με σκηνοθέτη Clark Gregg.
Διαφορά δυναμικού

Η Διαφορά δυναμικού μεταξύ δύο σημείων μέσα σε ένα πεδίο τριών διαστάσεων (ηλεκτρικό, βαρυτικό) ορίζεται ως το πηλίκο της ενέργειας που απαιτείται για τη μετακίνηση μεταξύ των δύο σημείων στο πεδίο, της μοναδιαίας ποσότητας που μπορεί να δεχτεί επίδραση εντός του πεδίου από αυτό, προς τη μονάδα αυτή, ηλεκτρικό φορτίο ή μάζα αντίστοιχα.
Ηλίας Υφαντής

Ο Ηλίας Υφαντής (γένν. 29 Ιουλίου 1936, Πειραιάς) είναι παλαίμαχος διεθνής Έλληνας ποδοσφαιριστής και βασικό στέλεχος του Ολυμπιακού κατά τις δεκαετίες του 50 και του 60.
Δημήτρης Γληνός

Ο Δημήτρης Γληνός (Σμύρνη, 22 Αυγούστου 1882 - Αθήνα, 26 Δεκεμβρίου 1943) ήταν Έλληνας εκπαιδευτικός, συγγραφέας και πολιτικός. Υπήρξε από τους πρωτεργάτες της λεγόμενης «γλωσσοεκπαιδευτικής μεταρρύθμισης». Χρημάτισε Βουλευτής του Ελληνικού Κοινοβουλίου το 1936 εκλεγμένος με το Παλλαϊκό Μέτωπο, συνεργαζόμενος με το ΚΚΕ μέχρι το καθεστώς της «4ης Αυγούστου» να τον εξορίσει στην Ανάφη.
Γιάννης Βάζος

Ο Γιάννης Βάζος (Σμύρνη, φθινόπωρο 1914 – Πειραιάς, 6 Νοεμβρίου 1991) ήταν Έλληνας διεθνής ποδοσφαιριστής του Ολυμπιακού Πειραιώς. Η σταδιοδρομία του εκτάθηκε τόσο πριν, όσο και μετά το Β' παγκόσμιο πόλεμο και συνέπεσε με του Κώστα Χούμη του γείτονα Εθνικού, ατυχώς για την εθνική Ελλάδας δεδομένου ότι θεωρήθηκαν οι κορυφαίοι κεντρικοί επιθετικοί της χώρας προπολεμικά. Με ενεργητικό 450 τερμάτων σε 364 επίσημους και φιλικούς αγώνες τους, αποτελεί για τους ερυθρόλευκους το δεύτερο σκόρερ όλων των εποχών, θέση που αναμένεται να διατηρήσει σε μόνιμη βάση στην ιστορία του συλλόγου.
Σάββας Θεοδωρίδης

Ο Σάββας Θεοδωρίδης (Αθήνα, 18 Φεβρουαρίου 1935 - 17 Αυγούστου 2020) ήταν παλαίμαχος Έλληνας διεθνής ποδοσφαιριστής και μέλος στο διοικητικό συμβούλιο της ΠΑΕ Ολυμπιακός Πειραιώς ως επίτιμος πρόεδρος. Επιπλέον, είχε διατελέσει αντιπρόεδρος του σωματείου και γενικός αρχηγός.
Gargoyle's Quest

Το Gargoyle's Quest (γνωστό στην Ιαπωνία ως Reddo Arīmā Makaimura Gaiden, ιαπωνικά: レッドアリーマー 魔界村外伝) είναι side-scrolling βιντεοπαιχνίδι δράσης και πλατφόρμας με στοιχεία ρόλων. Αναπτύχθηκε από την Capcom και κυκλοφόρησε στις 2 Μαΐου του 1990 στην Ιαπωνία και τον Ιούλιο του ίδιου έτους στις Η.Π.Α. και τον Καναδά, για το Game Boy της Nintendo. Η ιστορία αφορά τον Firebrand, τον κεντρικό ήρωα, ο οποίος έκανε το ντεμπούτο του στο επιτυχημένο arcade παιχνίδι, "Ghosts 'n Goblins". Το παιχνίδι είχε δύο συνέχειες, το "Gargoyle's Quest 2", για το NES το 1992, και δύο χρόνια μετά το "Demon's Crest", για το "SNES".
Αντώνης Κασιμάτης

Ο Αντώνης Κασιμάτης (1915) είναι Έλληνας παλαίμαχος ποδοσφαιριστής. 

O Κασιμάτης γεννήθηκε το 1915 στην Αθήνα και ξεκίνησε την καριέρα του από τον Απόλλωνα Αθηνών.Το 1937 πήρε μεταγραφή για τον Ολυμπιακό.Στην Εθνική Ελλάδος αγωνίστηκε 2 φορές, μία ως ποδοσφαιριστής του Απόλλωνα και μία ως ποδοσφαιριστής του Ολυμπιακού.
Δύο Ξένοι

Δύο Ξένοι είναι ο τίτλος μιας ρομαντικής κωμικής τηλεοπτικής σειράς που δημιουργήθηκε από τον Αλέξανδρο Ρήγα και τον Δημήτρη Αποστόλου, και προβλήθηκε από τους τηλεοπτικούς δέκτες του Mega Channel τις σεζόν 1997-99. Η σειρά παρουσιάζει την ανάπτυξη και εξέλιξη μιας ερωτικής σχέσης μεταξύ μιας λαϊκής με χαμηλή μόρφωση, νεαρής γυναίκας, παρουσιάστριας τηλεοπτικής εκπομπής ελαφρού περιεχομένου, και ενός καθηγητή δράματος με έντονα υπεροπτικές αρχές και εσωστρεφή προσωπικότητα. Έκτοτε, έχει προβληθεί σε επανάληψη σε ετήσια βάση λόγω της τεράστιας επιτυχίας που γνώρισε.
La Combattante IIIb

Τα Ταχέα Περιπολικά Κατευθυνόμενων Βλημάτων (ΤΠΚ ή απλά Πυραυλάκατοι, όπως έχει καθιερωθεί να αποκαλούνται) κλάσης La Combattante IIIb είναι παρόμοιας σχεδίασης με τις πυραυλακάτους κλάσης La Combattante III, με μόνη διαφορά την χρήση των πυραύλων Penguin Mk 2 Mod 3 (αντί των Aerospatiale MM 38 Exocet). Κατασκευάστηκαν έξι πλοία από τα ναυπηγεία Σκαραμαγκά. Δυστυχώς όμως η ΤΠΚ Κωστάκος (P 25) βυθίστηκε σε τραγικό ατύχημα μετά από σύγκρουση με το Ε/Γ- Ο/Γ EXPRESS SAMAINA στις 4 Νοεμβρίου 1996
Αλέκος Χατζησταυρίδης

Ο Αλέκος Χατζησταυρίδης (1915 - 1998) ήταν Έλληνας διεθνής ποδοσφαιριστής και στη συνέχεια προπονητής ποδοσφαίρου.
Έλενα Ρίστεσκα

Η Έλενα Ρίστεσκα ("Елена Ристеска", 27 Απριλίου 1986) είναι Βορειομακεδόνισσα τραγουδίστρια και στιχουργός.
Βλάντο Γιάνεφσκι

Ο Βλάντο Γιάνεφσκι (σλαβομακεδονικά: "Владо Јаневски") είναι Βορειομακεδόνας τραγουδιστής. Εκπροσώπησε τη Βόρεια Μακεδονία στο διαγωνισμό Τραγουδιού της Γιουροβίζιον το 1998 με το τραγούδι "Ne Zori Zoro" όπου ήρθε 19ος ανάμεσα σε 25 συμμετοχές, με 16 πόντους.

Ήταν η πρώτη φορά που η Βόρεια Μακεδονία συμμετείχε στο διαγωνισμό. Μιας και ο συγκεκριμένος διαγωνισμός υπήρξε ο τελευταίος όπου χρησιμοποιήθηκε ορχήστρα πριν αντικατασταθεί από το play back, και δεδομένου ότι κληρώθηκε να ερμηνεύσει το τραγούδι του τελευταίος, υπήρξε ο τελευταίος τραγουδιστής στην ιστορία του θεσμού που ερμήνευσε εξ ολοκλήρου ζωντανά το τραγούδι του.
Μπέτυ Αρβανίτη

Η Μπέτυ Αρβανίτη (Αθήνα 4 Αυγούστου 1939-) είναι Ελληνίδα ηθοποιός.
Στέλιος Μηλιάδης

Ο Στέλιος Μηλιάδης (Χίος, 1881 – Πειραιάς, 1965) ήταν διακεκριμένος Έλληνας ζωγράφος της λεγόμενης «Σχολής του Μονάχου»
Καρολίνα Γκότσεβα

Η Καρολίνα Γκότσεβα ("Каролина Гочева", 28 Απριλίου 1980) είναι Βορειομακεδόνισσα τραγουδίστρια.

Γεννήθηκε στη Μπίτολα. Εκπροσώπησε την Πρώην Γιουγκοσλαβική Δημοκρατία της Μακεδονίας στη Γιουροβίζιον το 2002 με το τραγούδι "Od Nas Zavisi" όπου ήρθε 19η με 25 πόντους. Επίσης, στις 24 Φεβρουαρίου του 2007 επιλέχθηκε να εκπροσωπήσει τη χώρα της στη Γιουροβίζιον του 2007 με το τραγούδι "Mojot Svet". Το τραγούδι πέρασε στον τελικό του διαγωνισμού, όπου κατέλαβε τη 14η θέση.
Μάρτιν Βούτσιτς

Ο Μάρτιν Βούτσιτς ("Мартин Вучиќ", γενν. 7 Αυγούστου 1982) είναι Βορειομακεδόνας τραγουδιστής. Εκπροσώπησε την Πρώην Γιουγκοσλαβική Δημοκρατία της Μακεδονίας στο Διαγωνισμό Τραγουδιού της Γιουροβίζιον το 2005 με το τραγούδι Make my day όπου ήρθε 17ος.




Κατηγορία:Βορειομακεδόνες τραγουδιστές

Κατηγορία:Συμμετέχοντες στο διαγωνισμό τραγουδιού Eurovision με την Βόρεια Μακεδονία
Κατηγορία:Διαγωνισμός Τραγουδιού Eurovision 2005
Λάμπε Αλαμπάκοσκι

Ο Λάμπε Αλαμπάκοσκι (Ламбе Алабакоски, 15 Νοεμβρίου 1987) είναι Βορειομακεδόνας τραγουδιστής.
Έιμι Ντάιαμοντ

Η Έιμι Ντάιαμοντ ("Amy Diamond", πραγματικό όνομα: "Amy Linnéa Deasismont", 15 Απριλίου 1992) είναι Σουηδή τραγουδίστρια.
Mu isamaa, mu õnn ja rõõm

Το Mu isamaa, mu õnn ja rõõm ("Γενέτειρα γη μου, χαρά και απόλαυσή μου") είναι ο εθνικός ύμνος της Εσθονίας

Οι στίχοι γράφτηκαν από τον "Johann Voldemar Jannsen" και προσαρμόστηκαν το 1848 στη μουσική του "Fredrik (Friedrich) Pacius" η οποία είναι επίσης η μουσική του φινλανδικού ύμνου: Maamme ("Vårt land" στα σουηδικά).
Amhrán na bhFiann

Το Amhrán na bhFiann είναι ο εθνικός ύμνος της Ιρλανδίας.
Λίντσεϊ Λόχαν

Η Λίντσεϊ Λόχαν ("Lindsay Dee Lohan", 2 Ιουλίου 1986) είναι Αμερικανίδα ηθοποιός, τραγουδίστρια και μοντέλο.
Λίνα Νικολακοπούλου

Η Λίνα Νικολακοπούλου (Ευαγγελία Νικολακοπούλου) (Μέθανα Αττικής, 30 Ιουνίου 1958) είναι Ελληνίδα ποιήτρια και στιχουργός.
Γιώργος Δαρίβας

Ο Γιώργος Δαρίβας είναι Έλληνας, γεννημένος το 1926 στην Αθήνα, ο οποίος ήταν διεθνής ποδοσφαιριστής αγωνιζόμενος ως μέσος.
Todomondo

Οι Todomondo είναι ρουμανικό μουσικό συγκρότημα οι οποίοι εκπροσώπησαν τη Ρουμανία στη Γιουροβίζιον του 2007 με το τραγούδι "Liubi, Liubi I Love You", το οποίο κατέλαβε τη 13η θέση.


Κατηγορία:Διαγωνισμός Τραγουδιού Eurovision 2007
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ρουμανία
Ενδοκοινοτική απόκτηση

Ενδοκοινοτική Απόκτηση Αγαθών για ένα Κράτος Μέλος της Ευρωπαϊκής Ένωσης θεωρείται η αγορά προϊόντων από άλλο Κράτος Μέλος. Ήτοι, για την Ελλάδα θεωρείται ενδοκοινοτική απόκτηση η αγορά αγαθών από τη Γαλλία και ομοίως για τη Γαλλία θεωρείται ενδοκοινοτική απόκτηση η αγορά αγαθών από την Ελλάδα. Δε θα πρέπει να συγχέεται με τις εισαγωγές, δηλαδή με την αγορά αγαθών από τρίτη χώρα (εκτός Ευρωπαϊκής Οικογένειας, όπως π.χ. Ελβετία, Ηνωμένες Πολιτείες Αμερικής, Ιαπωνία, Τουρκία...). Ο χαρακτηρισμός αυτός και η διάκριση γίνεται για σκοπούς ΦΠΑ. 

Ο ορισμός που δίνει ο Κώδικας Φόρου Προστιθέμενης Αξίας,στην παράγραφο 1 του άρθρου 11 είναι ο εξής:

"Ενδοκοινοτική απόκτηση, κατά την έννοια των διατάξεων του άρθρου 2...",(βλέπε ΦΠΑ),"... θεωρείται η απόκτηση της εξουσίας να διαθέτει κάποιος ως κύριος ενσώματα κινητά αγαθά, που αποστέλλονται ή μεταφέρονται στον αποκτώντα από τον πωλητή ή τον αποκτώντα από πρόσωπο που ενεργεί για λογαριασμό τους, στο εσωτερικό της χώρας από άλλο κράτος μέλος, από το οποίο αναχώρησε η αποστολή ή η μεταφορά του αγαθού."
Διονύσης Μινάρδος

Ο Διονύσης Μινάρδος (Πειραιάς, 1922 - 1992) ήταν Έλληνας διεθνής ποδοσφαιριστής και στη συνέχεια προπονητής ποδοφαίρου.
Θέμης Μουστακλής

Ο Θέμης Μουστακλής (1934 - Μάιος 1958) ήταν Έλληνας ποδοσφαιριστής.

Γεννήθηκε στον Βόλο το 1934. Ξεκίνησε την ποδοσφαιρική του καριέρα από τον Παγασητικό Βόλου και το 1953 πήρε μεταγραφή στον Ολυμπιακό Πειραιώς. Με τη φανέλα του Ολυμπιακού αγωνίστηκε έως το 1958, ενώ ταυτόχρονα σπούδαζε νομική από όπου πήρε και πτυχίο. Ήταν διεθνής 1 φορά. Πέθανε τον Μάιο του 1958 στην Αθήνα από καρκίνο.
Θανάσης Μπέμπης

Ο Θανάσης Μπέμπης (Βοτανικός, Αθήνα, 26 Ιουνίου 1928 - 23 Ιουλίου 2017) ήταν Έλληνας διεθνής ποδοσφαιριστής και προπονητής.
Η μαζούρκα του Νταμπρόφσκι

Το Mazurek Dąbrowskiego (πολωνικά":" Η μαζούρκα του Νταμπρόφσκι) είναι ο εθνικός ύμνος της Πολωνίας.

Οι στίχοι γράφτηκαν από τον Γιούζεφ Βιμπίτσκι στο Ρέτζιο Εμίλια της Αλπικής Δημοκρατίας στην Βόρεια Ιταλία μεταξύ της 16ης και 19ης Ιουλίου 1797, δύο χρόνια μετά τον τρίτο διαμελισμό της Πολωνίας και τον αφανισμό της Πολωνολιθουανικής κοινοπολιτείας από τον χάρτη. Αρχικά ο σκοπός του ήταν να τονώσει το ηθικό των Πολωνών στρατιωτών που πολεμούσαν στις Πολωνικές Λεγεώνες του Γαλλικού Επαναστατικού Στρατού του Ναπολέοντα υπό τον στρατηγό Γιαν Χένρικ Νταμπρόβσκι στις ιταλικές εκστρατείες των πολέμων της Γαλλικής Επανάστασης. Η μαζούρκα του Νταμπρόφσκι, η οποία εκφράζει την ιδέα ότι το πολωνικό έθνος, παρόλο που του έλλειπε ένα δικό του ανεξάρτητο κράτος, δεν είχε ακόμα χαθεί όσο οι Πολωνοί ήταν ακόμη ζωντανοί και πολεμούσαν στο όνομά της έγινε ένα από τα δημοφιλέστερα πατριωτικά τραγούδια στην Πολωνία.

Η μουσική είναι μια μη αποδομένη μαζούρκα και θεωρείται μια "λαϊκή μελωδία" που ο πολωνός συνθέτης Έντβαρντ Παουάς κατηγοριοποιεί ως "λειτουργική τέχνη" που ήταν "δημοφιλής μεταξύ της υψηλής κοινωνίας και της πλούσιας μπουρζουαζίας". Ο Παουάς γράφει ότι "πιθανότατα ο Βιμπίτσκι έκανε χρήση των μελοδικών μοτίβων που είχε ακούσει και τα συνδύασε σε μια επίσημη δομή για να ταιριάξει το κείμενο".

Όταν η Πολωνία ανέκτησε την ανεξαρτησία της το 1918 η "μαζούρκα του Νταμπρόφσκι έγινε ο ντε φάκτο εθνικός ύμνος της Πολωνίας. Το 1926 υιοθετήθηκε επίσημα ως ο εθνικός ύμνος της Πολωνίας. Ο ύμνος ενέπνευσε παρόμοια τραγούδια από άλλους λαούς που πάλευαν για την ανεξαρτησία τους κατά τον 19ο αιώνα, όπως τον ουκρανικό εθνικό ύμνο και τον νοτιοσλαβικό "Έι, Σλάβοι", ο οποίος ήταν ο εθνικός ύμνος της πρώην Γιουγκοσλαβίας.
Νίκος Γιούτσος

Ο Νίκος Γιούτσος (16 Απριλίου 1941) είναι Έλληνας παλαίμαχος διεθνής ποδοσφαιριστής. Χαρακτηριστικό έχει μείνει το σύνθημα των φιλάθλων του Ολυμπιακού : "Έμπαινε Γιούτσο!".
Βασίλης Μποτίνος

Ο Βασίλης Μποτίνος (19 Οκτωβρίου 1944 - ...) είναι Έλληνας παλαίμαχος ποδοσφαιριστής, ιταλικής καταγωγής από την πλευρά του πατέρα του.
Ανδρέας Μουράτης

Ο Ανδρέας Μουράτης (29 Νοεμβρίου 1925 ή 1926 – 10 Δεκεμβρίου 2000), ήταν Έλληνας διεθνής ποδοσφαιριστής, αρχηγός του Ολυμπιακού και της εθνικής Ελλάδας. Γεννήθηκε στη Σούδα του Νέου Φαλήρου, γιος του Μάρκου και της Αγγελικής, προσφύγων από τη Μικρά Ασία. Εργαζόταν σκληρά από πολύ μικρή ηλικία και μέχρι που βγήκε σε σύνταξη ήταν εργάτης στη ΔΕΗ.
Γόρδιον

Η αρχαία πόλη Γόρδιον (συγχρ. "Yassihüyük") υπήρξε πρωτεύουσα του Φρυγικού βασιλείου, της Φρυγίας, που ήκμασε στην Ανατολία κατά τον 8ο Π.Κ.Ε. αι. και ήταν κτισμένη στη δεξιά όχθη του Σαγγάριο, στη συμβολή του παραποτάμου του Θύμβρου, 70-80 χλμ νοτιοδυτικά της Άγκυρας (πρωτεύουσας της Τουρκίας). Στην ακρόπολη του Γορδίου, κατά τον Αρριανό, βρίσκονταν τ΄ ανάκτορα του Βασιλέως Γορδίου και του γιου του Μίδα όπου και το ιερό του Διός στον οποίο ήταν και αφιερωμένο το άρμα του μυθικού οικιστή της πόλης που σώζοταν στην εποχή του Μεγάλου Αλεξάνδρου.

Το όνομα του Γόρδιου αναφέρεται συχνά την αρχαία γραμματεία και είναι επίσης γνωστό εξαιτίας του θρυλούμενου γόρδιου δεσμού. Αν και οι ιστορικοί του Αλέξανδρου πιθανολογούν ότι η ιστορία είναι μύθος εξαιτίας του γεγονότος ότι όλες οι πηγές που αναφέρονται στο συμβάν είναι τουλάχιστον τέσσερις αιώνες μεταγενέστερες, ωστόσο παραμένει γεγονός ότι ο Αλέξανδρος εκστρατεύοντας στην Πισιδία και τη Λυκία, άφησε εκεί τον κύριο όγκο των στρατευμάτων του να ξεχειμωνιάσει. Ο ίδιος επέστρεψε εκεί την άνοιξη για να υποδεχθεί τις ενισχύσεις του μακεδονικού στρατού και τον στρατηγό Παρμενίωνα. 

Το Γόρδιον φαίνεται πως υπήρξε σημαντική επικοινωνιακή αρτηρία για τον ανεφοδιασμό του στρατού και άλλες τακτικές κινήσεις. Το γεγονός ότι την πολιόρκησε ανεπιτυχώς ο βασιλιάς Αγησίλαος το 395 π.Χ. ΠΚΕ και ότι παρέμεινε εκεί έναν ολόκληρο χειμώνα ο σατράπης της Φρυγίας Φαρνάβαζος μαζί τους Έλληνες πρέσβεις που αναζητούσαν την οικονομική βοήθεια του Μεγάλου Βασιλέα οδηγεί τους ιστορικούς στην υπόθεση ότι η πόλη ήταν κομβικό σημείο και σταθμός της Βασιλικής Οδού.

Κατά το 189 π.Χ. οι Γαλάτες κατέλαβαν το Γόρδιο το οποίο και κατέστρεψαν. Κατά τους τελευταίους προχριστιανικούς χρόνους, επί Στράβωνα στην ίδια περιοχή ιδρύθηκε νέα πόλη η λεγόμενη "Γορδίου κώμη" ή Γορδιείο και επί Ιουστινιανού επανιδρύθηκε το Νέο Γόρδιο. Κατά νεώτερες αρχαιολογικές ανασκαφές στη περιοχή αυτή βρέθηκαν λείψανα οικισμού της 2ης χιλιετίας π.Χ. κοντά στο σημερινό χωριό Παβί, καθώς και τα ερείπια της αρχαίας και βυζαντινής πόλης όπως και νομίσματα των αντίστοιχων περιόδων.
Γιώργος Σιδέρης

Ο Γιώργος Σιδέρης (Άγιος Ιωάννης Ρέντης, 5 Απριλίου 1938) είναι Έλληνας διεθνής πρώην ποδοσφαιριστής. Γνωστός και με το προσωνύμιο "Φόντακας", υπήρξε από τους κορυφαίους του ελληνικού ποδοσφαίρου. Η καταγωγή του είναι από την Νάξο με πατέρα από την Κόρωνο και μητέρα από τον Δαμαριώνα.
Παρακμιακό Κίνημα

Η "Ρωμαία χήρα" του [[Ντάντε Γκάμπριελ Ροσέτι|Ντάντε Ροσέτι]].
Το Παρακμιακό Κίνημα ή Κίνημα της Παρακμής (Decadence) αποτελεί καλλιτεχνικό ρεύμα που άνθισε προς το τέλος του 19ου αιώνα ("fin de siècle") κυρίως στη λογοτεχνία και τη ζωγραφική. Ξεκίνησε στη Γαλλία, επεκτάθηκε στην Αγγλία και σε όλη την Ευρώπη, έρχεται από το Ρομαντισμό και θεωρείται πρόδρομος του Μοντερνισμού.
Βασίλης Στραβοπόδης

Ο Βασίλης Στραβοπόδης είναι παλαίμαχος ποδοσφαιριστής που αγωνιζόταν ως μέσος και προπονητής ποδοσφαίρου. 

Γεννήθηκε στην Πάτρα στις 6 Σεπτεμβρίου 1948. Ξεκίνησε το ποδόσφαιρο τo 1965 από τον Ολυμπιακό Πατρών και το πρωτάθλημα της Ε.Π.Σ. Πατρών και αγωνίστηκε μαζί του μέχρι και τη Β΄ Εθνική. Το 1968 πήγε στην Παναχαϊκή, με τη φανέλα της οποίας αγωνίστηκε μέχρι το 1979, όπου ξεκινώντας από τη Β΄ Εθνική έπαιξε μαζί της στην Ευρώπη και στο κύπελλο ΟΥΕΦΑ, όντας βασικό στέλεχος της μεγάλης ομάδας της Παναχαΐκής. Φόρεσε 2 φορές την φανέλα της Εθνικής Ελλάδας το 1974, ενώ έχει πολλές συμμετοχές στις εθνική Ελπίδων, 9 με την εθνική Νέων, και 9 με την εθνική Ενόπλων. Ακολούθως αγωνίστηκε στον Α.Π.Σ. Πάτραι, στον οποίο τερμάτισε οριστικά το ποδόσφαιρο το 1984.

Σταματώντας το ποδόσφαιρο έγινε προπονητής και έκατσε στον πάγκο πολλών ομάδων της Αχαΐας στη Δ΄ Εθνική, στον Ναυπακτιακό Αστέρα αλλά και πολλές φορές στην Παναχαΐκή στην Α΄, Β΄ και Γ΄ Εθνική. Σήμερα συνεχίζει να ασχολείται με την προπονητική. Έχει κατακτήσει πολλούς τίτλους σε τοπικό επίπεδο σαν παίκτης αλλά και προπονητής.
Κώστας Καραπατής

Ο Κώστας Καραπατής (γεννημένος στις 31 Δεκεμβρίου 1929 στη Θεσσαλονίκη) είναι Έλληνας παλαίμαχος διεθνής ποδοσφαιριστής που αγωνιζόταν στη θέση του τερματοφύλακα.
Απόστολος Κακλαμάνης

Ο Απόστολος Κακλαμάνης (Καρυά Λευκάδας, 7 Σεπτεμβρίου 1936) είναι Έλληνας δικηγόρος και πολιτικός, βουλευτής Β΄ Αθηνών με το ΠΑΣΟΚ από το 1974 μέχρι το 2015. Ήταν υπουργός σε όλες τις κυβερνήσεις της περιόδου 1981-1989, ενώ από το 1993 έως το 2004 ήταν Πρόεδρος της Βουλής των Ελλήνων, ο μακροβιότερος στην ιστορία της σύγχρονης Ελλάδας.
Επαμεινώνδας Λιώκης

Ο Επαμεινώνδας Λιώκης (Ληξούρι, 1908 - Αθήνα, 1963) ήταν διακεκριμένος Έλληνας ζωγράφος.
Ανδρέας Κρυστάλλης

Ο Ανδρέας Κρυστάλλης ή Κρυσταλλίδης (Μικρά Ασία, 1911 – Πειραιάς, 1951) ήταν διακεκριμένος Έλληνας ζωγράφος.
Αθανάσιος Τσαλδάρης

Ο Αθανάσιος Τσαλδάρης (1921 - 4 Οκτωβρίου 1997) ήταν Έλληνας πολιτικός.
Δημήτρης Ψαθάς

Ο Δημήτρης Ψαθάς (Τραπεζούντα Πόντου 21 Οκτωβρίου 1907 - Αθήνα 13 Νοεμβρίου 1979) ήταν πολυγραφότατος Έλληνας χρονογράφος, δημοσιογράφος και θεατρικός συγγραφέας. 

Τα περισσότερα από τα θεατρικά του έργα έχουν γίνει κινηματογραφικές ταινίες με τεράστια επιτυχία. Τα έργα του γνώρισαν τη διεθνή αναγνώριση και μεταφράστηκαν στα αγγλικά, τα γαλλικά, τα ρωσικά, τα ρουμανικά και τα τουρκικά, και παίχτηκαν σε πολλές χώρες του κόσμου. Υπήρξε σύμβουλος της Εταιρίας Ελλήνων Θεατρικών Συγγραφέων καθώς και μέλος της Ενώσεως Συντακτών Ημερησίων Εφημερίδων Αθηνών (ΕΣΗΕΑ). Πέθανε στις 13 Νοεμβρίου 1979 στην Αθήνα.
Λουκάς Αδαμόπουλος

Ο Λουκάς Αδαμόπουλος (Πάτρα, 1928 - Πάτρα, 4 Μαΐου 2013) ήταν Έλληνας αθλητής και προπονητής του στίβου από την Πάτρα. 

Ήταν αθλητής στίβου (1946-1957) της Παναχαΐκής και της Εθνικής ομάδας στίβου. Ήταν δρομέας μεγάλων αποστάσεων και διακρίθηκε ιδιαίτερα στα 800 και 1.500 μέτρα. Ήταν κάτοχος και του πανελλήνιου ρεκόρ στα 1.500μ και στα 1000 μ. Με την εθνική ομάδα είχε συμμετάσχει στο Πανευρωπαϊκό πρωτάθλημα στίβου στο Βέλγιο το 1950.

Κορυφαίος επαρχιώτης αθλητής στον διαγωνισμό του ΣΕΓΑΣ για το 1949, στην βαθμολογία του διαγωνισμού μετρούσαν όλα τα αποτελέσματα της χρονιάς για σωμματεία κι αθλητές . Το 1974 έγινε προπονητής αθλητών στίβου στην "Παναχαΐκή" και στο Πάτραι. Βασικό στέλεχος της εθνικής ομάδας στίβου .
Ελίζα

Η Ελίζα Τόφολι ("Elisa Toffoli", 19 Δεκεμβρίου 1977), γνωστή ως Ελίζα, είναι Ιταλίδα τραγουδίστρια.
Στέλιος Κουρουκλάτος

Ο Στέλιος Κουρουκλάτος ή "Βαβέλιος" (1923-28/11/1978) ήταν Έλληνας πρώην διεθνής ποδοσφαιριστής, που αγωνιζόταν ως τερματοφύλακας. Αγωνίστηκε στον Ολυμπιακό από το 1946 έως το 1955. Διετέλεσε 3 φορές διεθνής με την εθνική Ελλάδας.
Κώστας Πολυχρονίου

Ο Κώστας Πολυχρονίου (Πλατανιστός Εύβοιας, 12 Νοεμβρίου 1936 - 1 Ιουνίου 2018) ήταν Έλληνας διεθνής ποδοσφαιριστής και μετέπειτα προπονητής.
Ηλίας Ηλιάσκος

Ο Ηλίας Ηλιάσκος (1908 - ...) ήταν Έλληνας διεθνής ποδοσφαιριστής. Γεννήθηκε στην Κωνσταντινούπολη το 1908 και ήρθε στην Ελλάδα το 1926 και εγκαταστάθηκε στην Αθήνα. Υπήρξε ο πρώτος μαθητής του Κολεγίου Αθηνών.
Μίλος Μάριτς

Ο Μίλος Μάριτς ("Милош Марић", 5 Μαρτίου 1982) είναι Σέρβος ποδοσφαιριστής. Αγωνίζεται στο χώρο του κέντρου και ανήκε στην ομάδα του Ολυμπιακού από το 2004 ως το 2007.
Κώστας Παπάζογλου

Ο Κώστας Παπάζογλου (1938 - 20 Νοεμβρίου 2013) ήταν Έλληνας ποδοσφαιριστής, ο οποίος σημείωσε το πρώτο τέρμα ελληνικής ομάδας σε επίσημη διεθνή διοργάνωση.
Γιώργος Κανσός

Ο Γιώργος Κανσός (1930 - 2002) ήταν Έλληνας ποδοσφαιριστής.

Γγεννήθηκε το 1930. Ξεκίνησε το ποδόσφαιρο στην ΑΕ Χρωματουργείων και το 1947 πήγε στον Ολυμπιακό, ομάδα για την οποία έπαιξε μέχρι το 1956. Στη συνέχεια αγωνίστηκε για την Προοδευτική, όπου και αποχώρησε από την ενεργό δράση. Απεβίωσε το 2002.
Ιωάννης Αλευράς

Ο Ιωάννης Αλευράς (1912 — 6 Απριλίου 1995) ήταν Έλληνας πολιτικός του ΠΑΣΟΚ ο οποίος διετέλεσε Πρόεδρος της Βουλής των Ελλήνων για το διάστημα 1981 - 1989 (την περίοδο των κυβερνήσεων Ανδρέα Παπανδρέου, 1981 και 1985). Στο μεσοδιάστημα της εκλογής Προέδρου της Δημοκρατίας το 1985, από την παραίτηση του Κωνσταντίνου Καραμανλή μέχρι την εκλογή του Χρήστου Σαρτζετάκη, κατείχε το αξίωμα του "Αναπληρωτή Προέδρου της Δημοκρατίας".
Χρημάτισε επίσης ιδρυτής και πρώτος πρόεδρος της «Ομοσπονδίας Τραπεζοϋπαλληλικών Οργανώσεων Ελλάδος» (ΟΤΟΕ) και διευθυντικό στέλεχος της Τράπεζας της Ελλάδος.
Timbaland

Ο Τίμοθυ Ζ. Μόσλι ("Timothy Zachery "Timbaland" Mosley", 10 Μαρτίου 1972), ή αλλιώς γνωστός ως Timbaland, είναι Αμερικανός συνθέτης, παραγωγός δίσκων χιπ χοπ, ποπ και R&B, αλλά και ράπερ, και θεωρείται από τους μεγαλύτερους και πιο επιτυχημένους καλλιτέχνες του είδους. Μαζί με τον καλλιτέχνη Magoo διατηρεί το χιπ χοπ σχήμα Timbaland & Magoo.

Ο Timbaland έχει παρομοιαστεί με παραγωγούς όπως οι Brian Eno, Phil Spector και Norman Whitfield από την άποψη ότι κατόρθωσε να επαναπροσδιορίσει τον ήχο ενός ολόκληρου είδους μουσικής με ένα άμεσα αναγνωρίσιμο στυλ παραγωγής .
Ντέιβιντ Καρούζο

Ο Ντέιβιντ Καρούζο ("David Stephen Caruso", 7 Ιανουαρίου 1956) είναι Αμερικανός ηθοποιός.
Ρεν

Η Ρεν (γαλλ. "Rennes") είναι πόλη της βορειοδυτικής Γαλλίας, ιστορική πρωτεύουσα της Βρετάνης, και διοικητική πρωτεύουσα του νομού Ιλ-ε-Βιλαίν . Με συνολικό πληθυσμό 215.366 (το 2015) κατοίκους αποτελεί την ενδέκατη μεγαλύτερη πόλη της Γαλλίας.

Η ιστορία της Ρεν αρχίζει πριν από 2.000 χρόνια, σε μια εποχή που ήταν ένα μικρό γαλλικό χωριό με το όνομα Condate. Μαζί με τη Βαν και τη Νάντη, ήταν μια από τις μεγαλύτερες πόλεις του δουκάτου της Βρετάνης. Από τις αρχές του 16ου αιώνα μέχρι τη Γαλλική Επανάσταση, η Ρεν ήταν κοινοβουλευτική και διοικητική πόλη της ιστορικής επαρχίας της Βρετάνης του Βασιλείου της Γαλλίας.

Από τη δεκαετία του 1950, η Ρεν έχει αποκτήσει μεγάλη σημασία μέσω της αστικής και  βιομηχανικής της ανάπτυξης, εν μέρει της αυτοκινητοβιομηχανίας. Η πόλη ανέπτυξε εκτεταμένα οικοδομικά σχέδια για να φιλοξενήσει πάνω από 200.000 κατοίκους. Κατά τη διάρκεια της δεκαετίας του 1980, η πόλη έγινε ένα από τα κύρια κέντρα της βιομηχανίας τηλεπικοινωνιών και υψηλής τεχνολογίας. Σήμερα είναι ένα σημαντικό κέντρο ψηφιακής καινοτομίας στη Γαλλία.

Το 2015, η πόλη ήταν η δέκατη μεγαλύτερη στη Γαλλία, με μητροπολιτική περιοχή περίπου 720.000 κατοίκων. Με περισσότερους από 66.000 φοιτητές το 2016, είναι επίσης η όγδοη μεγαλύτερη πανεπιστημιούπολη της Γαλλίας. Οι κάτοικοι της Ρεν ονομάζονται Ρεναί (Rennais-es) στα γαλλικά. Το 2018, η εφημερίδα  L'Express ονόμασε τη Ρεν ως «την πιο ζωντανή πόλη στη Γαλλία».
Μία Χαμ

Η Μία Χαμ ("Mariel Margaret "Mia" Hamm-Garciaparra", 17 Μαρτίου 1972) είναι Αμερικανίδα ποδοσφαιρίστρια.

Γεννήθηκε στις 17 Μαρτίου 1972 στην Σέλμα της Αλαμπάμα στις Ηνωμένες Πολιτείες. Ξεκίνησε να παίζει ποδόσφαιρο το 1989 στο πανεπιστήμιο της Νορθ Καρολίνα. Έχει κατακτήσει με την Εθνική ομάδα των Η.Π.Α. 2 χρυσά Ολυμπιακά μετάλλια 1996 και το 2004, ένα ασημένιο το 2000 και 3 Παγκόσμια πρωταθλήματα το 1991, 1999, και το 2003. Έπαιζε στην θέση του επιθετικού και έχει με την εθνική ομάδα των Η.Π.Α. 176 συμμετοχές και έχει σημειώσει 158 γκολ.Έχει επίσης 2 πανεπιστημιακά πρωταθλήματα ΗΠΑ το 1989, το 1990, το 1992 και το 1993, και ένα επαγγελματικό πρωτάθλημα το 2003 με τους Ουάσιγκτον Φρίντομς. Έχει αναδειχτεί από την FIFA 2 φορές καλύτερη παίκτρια του κόσμου (2001 και 2002). Σταμάτησε το ποδόσφαιρο το 2006 λόγω εγκυμοσύνης. Θεωρείται η μεγαλύτερη παίκτρια που πέρασε μέχρι σήμερα από το παγκόσμιο ποδόσφαιρο. Το 2007 μπήκε στο Ηall of Fame. Κατοικεί στο Λος Άντζελες.
Βλάσης Γαβριηλίδης

Ο Βλάσης Γαβριηλίδης (Επιβάτες Ανατολικής Θράκης, 1848 - Αθήνα, 11 Απριλίου 1920) ήταν Έλληνας δημοσιογράφος και εκδότης. Θεωρείται ο «πατέρας» της δημοσιογραφίας της σύγχρονης Ελλάδας.
Berserk

Το Berserk (ιαπωνικά: ベルセルク, Χέπμπορν: "Beruseruku") είναι ιαπωνική σειρά manga σκοτεινής φαντασίας, γραμμένη και εικονογραφημένη από τον Κεντάρο Μιούρα (1966-2021). Έχει επιτύχει συνολικές πωλήσεις άνω των 40 εκατομμυρίων τευχών και θεωρείται μια από τις πιο επιτυχημένες σειρές μάνγκα για ενήλικες όλων των εποχών. Η σειρά διαδραματίζεται σε μια μεσαιωνική Ευρώπη και επικεντρώνεται στη ζωή ενός ορφανού μισθοφόρου πολεμιστή, του Guts, και στη σχέση του με τον Griffith, τον ηγέτη μιας ομάδας μισθοφόρων με όνομα "Η Συντροφιά του Γερακιού". Θέματα της απομόνωσης, της συντροφικότητας, και το ερώτημα αν η ανθρωπότητα είναι κατά βάση καλή ή κακή (Πρόβλημα του κακού) διαποτίζουν την ιστορία, καθώς εξερευνά τόσο το καλύτερο όσο και το χειρότερο της ανθρώπινης φύσης. Η σειρά έχει γίνει γνωστή για τον λεπτομερές και άρτιο σχεδιασμό της καθώς και την απεικόνιση βίας και σεξουαλικού περιεχομένου.
Περσικοί Πόλεμοι

Οι Περσικοί Πόλεμοι ή τα Μηδικά, διεξήχθησαν στο πρώτο μισό του 5ου αιώνα π.Χ., μεταξύ των Ελλήνων και των Περσών. Οι διαμάχες αυτές ξεκίνησαν από την κατάκτηση της Ιωνίας από τον Κύρο Β´. Την πρώτη φάση των πολέμων, η οποία ήταν και η αιτία μετέπειτα συγκρούσεων, αποτέλεσε η Ιωνική Επανάσταση, η οποία ξεκίνησε μετά την αποτυχημένη πολιορκία της Νάξου από τους Πέρσες.

Μετά την Ιωνική Επανάσταση, ο Πέρσης βασιλιάς Δαρείος αποφάσισε να εκδικηθεί την Αθήνα και την Ερέτρια, επειδή βοήθησαν τις ιωνικές πόλεις. Το 492 π.Χ, ο Μαρδόνιος κατέλαβε τη Θράκη και τη Μακεδονία, ωστόσο ο στόλος του ναυάγησε στο Όρος Άθως. Δύο χρόνια αργότερα, ο Δάτης και ο Αρταφέρνης κατάφεραν να κατακτήσουν τις Κυκλάδες, τη Νάξο και την Ερέτρια, ωστόσο υπέστησαν βαριά ήττα στον Μαραθώνα. Μετά τον θάνατο του Δαρείου, την ηγεσία των Περσών ανέλαβε ο Ξέρξης, ο οποίος επιτέθηκε στην Ελλάδα, το 480 π.Χ, με σκοπό να την κατακτήσει ολόκληρη. Αν και αρχικά ο στρατός του είχε επιτυχίες (Θερμοπύλες, Αρτεμίσιο), οι Έλληνες κατάφεραν να νικήσουν τους Πέρσες στη ναυμαχία της Σαλαμίνας και το επόμενο έτος στην μάχη των Πλαταιών και στη ναυμαχία της Μυκάλης.

Μετά τις τελευταίες δύο αναφερόμενες μάχες, οι Έλληνες επιτέθηκαν στη Μικρά Ασία. Τότε ιδρύθηκε η Δηλιακή Συμμαχία, η οποία συνέχισε τον πόλεμο με τους Πέρσες για ακόμα τριάντα έτη. Οι Έλληνες πολέμησαν τους Πέρσες στη Θράκη, στην Αίγυπτο, στη Μικρά Ασία και στην Κύπρο. Μετά τις συγκρούσεις αυτές, υπεγράφη η Ειρήνη του Καλλία, κάτι που σήμαινε τη λήξη των πολέμων και τη νίκη των Ελλήνων.
Ευρωμπάσκετ 1965

Το 14o τουρνουά του ευρωπαϊκού πρωταθλήματος καλαθοσφαίρισης ανδρών του 1965 (γνωστό και ως Ευρωμπάσκετ 1965) διοργανώθηκε από τη FIBA Europe. Συμμετείχαν 16 εθνικές ομάδες. Το τουρνουά διοργάνωσε η Σοβιετική Ένωση και έλαβε χώρα στη Μόσχα στο χρονικό διάστημα από τις 30 Μαΐου ως 10 Ιουνίου. 

Σ' αυτό το Ευρωμπάσκετ ξεκινάνε οι γιγαντομαχίες ανάμεσα στη Σοβιετική Ένωση και τη Γιουγκοσλαβία του μεγάλου Ραντιβόι Κόρατς που αναδείχθηκε και πρώτος σκόρερ του τουρνουά με 195 πόντους σε 9 αγώνες. Στην πρώτη πραγματικά μεγάλη κόντρα τους, στον τελικό της διοργάνωσης, νικήτρια αναδείχθηκε η Σοβιετική Ένωση που την καθοδηγούσε η «αλεπού των πάγκων» Αλεξάντερ Γκομέλσκι, ο οποίος εξουδετέρωσε τον Κόρατς με την άμυνα ζώνης (μόνο 9 πόντους) και έφτασε στην νίκη με 58-49. Ο αγώνας του τουρνουά ήταν ο ημιτελικός ανάμεσα στους Πλάβι και τους Ιταλούς, εκεί όπου ένα καλάθι του Κόρατς 17 δευτερόλεπτα πριν τη λήξη δίνει την νίκη στη χώρα του με 83-82.
Λουδοβίκος ο Ευσεβής

Ο Λουδοβίκος Α΄ ο Ευσεβής ("Louis Ι le Pieux", 778 - 20 Ιουνίου 840) ήταν Βασιλιάς των Φράγκων (814 - 840), Βασιλεύς της Ακουιτανίας (781 - 814) και Αυτοκράτορας της Αγίας Ρωμαϊκής Αυτοκρατορίας (813 - 840) με τον πατέρα του Καρλομάγνο (813 - 814) και με τον μεγαλύτερο γιο του Λοθάριο Α΄ (817 - 840). Ο Λουδοβίκος ο Ευσεβής ήταν ο μοναδικός επιζήσας γιος και διάδοχος του κορυφαίου αυτοκράτορα των Φράγκων Καρλομάγνου με την τρίτη σύζυγο του Χίλντεγκαρντ του Φίντσγκαου. Την θέση του αυτοκράτορα διατήρησε από τον θάνατο του πατέρα του (814) μέχρι τον δικό του θάνατο εκτός από την περίοδο που εκθρονίστηκε από επανάσταση των γιων του (813 - 814). 

Την περίοδο που ήταν βασιλιάς της Ακουιτανίας ο Λουδοβίκος ανέλαβε την υπεράσπιση των νοτιοδυτικών συνόρων. Κατέκτησε την Βαρκελώνη από τους Μουσουλμάνους (801), επέβαλε την Φραγκική εξουσία στην Παμπλόνα και στους Βάσκους νότια από τα Πυρηναία (812). Ο Λουδοβίκος ο Ευσεβής έδωσε εξουσίες στους γιους του Λοθάριο, Πεπίνο και Λουδοβίκο και τους μοίρασε την αυτοκρατορία. Η πρώτη δεκαετία της βασιλείας χαρακτηρίστηκε από πολλές τραγωδίες, κατηγορήθηκε για βίαιη συμπεριφορά απέναντι στον ανεψιό του Βερνάρδο, ο Λουδοβίκος προσπάθησε να εξιλεωθεί με μιά πράξη αυτοεξευτελισμού. 
Την δεκαετία του 830 ακολούθησαν σκληρές συγκρούσεις ανάμεσα στον Λουδοβίκο και τους μεγαλύτερους γιους του, η πρόφαση ήταν η συμμετοχή στην διαδοχή του Καρόλου του Φαλακρού, του μικρότερου γιου από τον δεύτερο γάμο του. Η βασιλεία του έληξε ειρηνικά, ακολούθησαν ωστόσο μετά τον θάνατο του σκληρές συγκρούσεις ανάμεσα στους γιους του που διατηρήθηκαν τρία χρόνια. Ο Λουδοβίκος ο Ευσεβής συγκρίνεται γενικά με τον πατέρα του, η σύγκριση ωστόσο είναι εσφαλμένη επειδή αντιμετώπισαν προβλήματα διαφορετικής μορφής.
Μελέτιος Γ΄

thumb|right|Σφραγίδα του Πατριάρχη Μελετίου Γ΄
Ο Μελέτιος Γ΄ (κατά κόσμον "Πάγκαλος," γνωστός και ως "ο από Αμασείας") διετέλεσε Οικουμενικός Πατριάρχης για μικρό χρονικό διάστημα (επτά μηνών) το 1845.
Βασίλης Τερλέγκας

Ο Βασίλης Τερλέγκας (Καλάβρυτα, 29 Ιουνίου 1961) είναι Έλληνας λαϊκός τραγουδιστής.
Άνθιμος Γ΄

Ο Άνθιμος Γ΄ (1762 - 1842) ήταν Οικουμενικός Πατριάρχης την περίοδο 1822-1824.
Ιερεμίας Δ΄

Ο Ιερεμίας Δ΄ ήταν Οικουμενικός Πατριάρχης την περίοδο 1809-1813.

Καταγόταν από την Κρήτη και διετέλεσε πρωτοσύγγελος του Οικουμενικού Πατριαρχείου. Κατόπιν εξελέγη Μητροπολίτης Χριστιανουπόλεως (1773-1783) και μετά Μυτιλήνης (1783-1809). Το 1809 εξελέγη Πατριάρχης Κωνσταντινουπόλεως.

Θεωρείται αν και μέτριας μόρφωσης επιτυχημένος Πατριάρχης, καθώς ήταν συνετός με εξαιρετικές διοικητικές ικανότητες. Χαρακτηρίσθηκε επίσης ιδιαίτερα θαρραλέος προστάτης των συμφερόντων της Εκκλησίας. Το 1813 παραιτήθηκε για λόγους υγείας. Αποσύρθηκε στη Μυτιλήνη, όπου και πέθανε το 1824.
Σεραφείμ Α΄

Ο Σεραφείμ Α΄ ήταν Οικουμενικός Πατριάρχης τα έτη 1733-1734.

Καταγόταν από την Ακαρνανία. Διετέλεσε μητροπολίτης Νικομηδείας και τον Μάρτιο του 1733 εξελέγη Πατριάρχης.

Επί της Πατριαρχίας του ανακηρύχθηκε άγιος ο Μάρκος ο Ευγενικός. Επί των ημερών του επίσης, οι Τούρκοι του άσκησαν πίεση ώστε να παραχωρήσει στους Αρμένιους το Αγίασμα της Ζωοδόχου Πηγής και τον Πανάγιο Τάφο. Δεν υπέκυψε στις πιέσεις αυτές, με αποτέλεσμα να παυθεί το Σεπτέμβριο του 1734. Εξορίστηκε στη Λήμνο και αργότερα πήγε στο Άγιο Όρος, όπου έζησε μέχρι το θάνατό του.
Γαβριήλ Β΄

Ο Γαβριήλ Β΄ (... - 3 Δεκεμβρίου 1659) διετέλεσε Οικουμενικός Πατριάρχης για λίγες μόνο μέρες το 1657.
Dassault Mirage F1

Το Dassault Mirage F1 είναι ένα μονοθέσιο μαχητικό και επιθετικό αεροσκάφος κατασκευασμένο από την Γαλλική Dassault Aviation. Κατασκευάσθηκαν συνολικά περισσότερα από 720 αεροσκάφη.
Αλβούρνος

Ο Αλβούρνος ή λευκίσκος ή σίρκο "(Alburnus)" είναι γένος ψαριών του γλυκού νερού της οικογένειας των Κυπρινιδών. 

Το γένος είναι ενδημικό της δυτικής Παλαιαρκτικής οικοζώνης και παρουσιάζει την μέγιστη ποικιλότητά του στην Τουρκία.
Τζάνι Μοράντι

Ο Τζάνι Μοράντι ("Gianni Morandi", γεν. 11 Δεκεμβρίου 1944), λανθασμένα και Τζιάνι Μοράντι, είναι Ιταλός τραγουδιστής ο οποίος εκπροσώπησε την Ιταλία στον Διαγωνισμό Τραγουδιού Γιουροβίζιον το 1970 με το τραγούδι Occhi di ragazza όπου ήρθε 8ος με 5 πόντους.




Κατηγορία:Ιταλοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 1970
Άνθιμος Δ΄

Ο Άνθιμος Δ΄ ("Βαμβάκης") ήταν Οικουμενικός Πατριάρχης κατά τα έτη 1840-1841 και 1848-1852.

Καταγόταν από την Κωνσταντινούπολη. Διετέλεσε πρωτοσύγγελος του Πατριαρχείου και κατόπιν εξελέγη μητροπολίτης Ικονίου (1825-1835), Λαρίσης (1835-1837) και Νικομηδείας (1837-1840). Το 1840 εξελέγη Οικουμενικός Πατριάρχης, αλλά στην εκλογή του αντέδρασε ο Σουλτάνος Αμπντούλ Μετζίτ Α΄, ο οποίος και τον εκθρόνισε. Αποσύρθηκε στην Πρίγκηπο, αλλά επανεξελέγη στον Οικουμενικό Θρόνο το 1848.

Στην δεύτερη αυτή Πατριαρχία του ασχολήθηκε με το ζήτημα της Εκκλησίας της Ελλάδος, η οποία είχε αυτοανακηρυχθεί αυτοκέφαλη από το 1833, χωρίς να αναγνωρίζεται από το Οικουμενικό Πατριαρχείο. Διεξήγαγε μυστικές συνεννοήσεις και το 1850, κατόπιν επιστολών της Ελληνικής Κυβέρνησης και της Συνόδου της Εκκλησίας της Ελλάδος, συνεκάλεσε Μεγάλη Σύνοδο για το θέμα. Στις 29 Ιουνίου 1850, η Σύνοδος εξέδωσε Πατριαρχικό και Συνοδικό Τόμο, ο οποίος ανακήρυσσε με κανονικό τρόπο την Αυτοκεφαλία της Εκκλησίας της Ελλάδος και όριζε ότι η Εκκλησία θα διοικείται «"κατά τους θείους και ιερούς κανόνας ελευθέρως και ακολύτως από πάσης κοσμικής επεμβάσεως"».

Το 1852 επαύθη και πάλι και αποσύρθηκε ξανά στην Πρίγκηπο, όπου και έμεινε μέχρι το θάνατό του το 1878.
Κώστας Νεγρεπόντης

Ο Κώστας Νεγρεπόντης (Κωνσταντινούπολη, 1897 – Αθήνα, 19 Φεβρουαρίου 1973) ήταν Έλληνας διεθνής ποδοσφαιριστής, που αγωνιζόταν ως επιθετικός και μετέπειτα προπονητής.
Καέν

Η Καέν (γαλλικά: "Caen", ορθή προφορά Καν) είναι πόλη στη Βόρεια Γαλλία και πρωτεύουσα του διαμερίσματος Καλβαντός (Calvados) της Νορμανδίας (Normandie). Με 113.987 κατοίκους είναι η μεγαλύτερη πόλη στην Κάτω Νορμανδία. Οι κάτοικοί της αποκαλούνται Κανέ(ζ) (Caennais (άνδρες) και Caennaises (γυναίκες)).

Πόλη του Γουλιέλμου του Κατακτητή, η πόλη κληρονόμησε ένα εντυπωσιακό πολιτισμικό παρελθόν, που κατάφερε να διατηρήσει στο πέρασμα των αιώνων μέχρι τον Β’ Παγκόσμιο Πόλεμο, όπου αποτέλεσε ένα σημείο-κλειδί της Μάχης της Νορμανδίας. Η πόλη δεν το ξέχασε προχωρώντας στην κατασκευή ενός Μνημείου για την Ειρήνη.

Ευρισκόμενη σε λίγα χιλιόμετρα απόσταση από τη θάλασσα, από τις παραλίες της απόβασης, τα διάσημα παραθαλάσσια θέρετρα του Ντωβίλ ή του Καμπούρ, της νορμανδικής Ελβετίας ή ακόμη από τη Χώρα του Ωζ (συχνά θεωρούμενη ως το αρχέτυπο της Νορμανδίας), η Καέν καλύπτει όλες τις δυνατές ανάγκες.
Τρίαθλο

Το λογότυπο του τρίαθλου στους [[Ολυμπιακοί Αγώνες|Ολυμπιακούς Αγώνες]].
Το άθλημα που ονομάζουμε τρίαθλο, είναι στην ουσία η διαδοχική συμμετοχή σε τρία αγωνίσματα: κολύμβηση, ποδηλασία, τρέξιμο.

Ο αθλητής συμμετέχει διαδοχικά στα τρία αγωνίσματα και μάλιστα συνεχόμενα (χωρίς κενό, πέραν αυτού που χρειάζεται για να φορέσει ρούχα ή να προσαρμόσει τον εξοπλισμό του).

Η σειρά των αγωνισμάτων μπορεί να αλλάζει, αλλά συνήθως το κολύμπι προηγείται και ακολουθούν, ποδήλατο και τρέξιμο ή τρέξιμο και ποδήλατο. Επίσης υπάρχει και ποικιλία στα αγωνίσματα ως προς την απόσταση ενώ τα τελευταία χρόνια έχουν προκύψει και παραλλαγές ως προς το έδαφος στο οποίο διεξάγεται το κάθε αγώνισμα (το κολύμπι σχεδόν πάντα διεξάγεται σε ανοιχτή θάλασσα). Συνήθως ισχύουν λοιπόν τα ακόλουθα:

* Κολύμπι: 1 χλμ ή 1,5 χλμ ή 2 χλμ (στο ironman φτάνει και τα 3,5 χλμ)
* Ποδήλατο: 20 χλμ ή 40 χλμ ή 60 χλμ (στο ironman φτάνει τα 180 χλμ)
* Τρέξιμο: 5 χλμ ή 7 χλμ ή 10 χλμ (στο ironman το τρέξιμο έχει φτάσει σε απόσταση και τα 42χλμ. δηλαδή απόσταση μαραθωνίου)

Οι πιο διαδεδομένες αποστάσεις είναι:
* Τρίαθλο Ολυμπιακής Απόστασης (1500μ. - 40χλμ. - 10χλμ)
* Sprint Τρίαθλο (750μ. - 20χλμ. - 5χλμ)
* Ironman (4χλμ. - 180χλμ. - 42χλμ.)

Βέβαια υπάρχουν και παραλλαγές αυτών των αποστάσεων και διαφορετικοί συνδυασμοί μεταξύ των αγωνισμάτων, με τα πιο γνωστά τα:
* Δίαθλο (Τρέξιμο - Ποδηλασία - Τρέξιμο)
* Άκουαθλο (Κολύμβηση - Τρέξιμο)
(Συνήθως το τρίαθλο διεξάγεται σε ανοιχτή θάλασσα, και ασφάλτινες διαδρομές για τρέξιμο ή ποδήλατο με λογικές υψομετρικές διαφορές. Τα τελευταία χρόνια διοργανώνονται και τρίαθλα σε ανώμαλο ή ορεινό έδαφος με ποδήλατα βουνού και τρέξιμο σε ανώμαλο έδαφος και με πολύ μεγαλύτερες κλίσεις εδάφους (ανηφόρες ή κατηφόρες).

Είναι ολυμπιακό άθλημα από τους Ολυμπιακούς του Σίδνεϊ το 2000.
Οι Ολυμπιονίκες μέχρι σήμερα στο τρίαθλο είναι: 
Άντρες: 
* Σίδνεϊ 2000: Χρυσό Simon Whitfield(Καναδάς) Αργυρό Stephan Vuckovic (Γερμανία) Χάλκινο Jan Rehula (Τσεχία)
* Αθήνα 2004: Χρυσό Hamish Carter (Ν. Ζηλανδία) Αργυρό Bevan Docherty (Ν. Ζηλανδία) Χάλκινο Sven Riederer (Ελβετία)
* Πεκίνο 2008: Χρυσό Jan Frodeno (Γερμανία) Αργυρό Simon Whitfield (Καναδάς) Χάλκινο Bevan Docherty (Ν. Ζηλανδία)
* Λονδίνο 2012: Χρυσό Alistair Brownlee (Μ. Βρεττανία) Αργυρό Javier Gomez (Ισπανία) Χάλκινο Jonathan Brownlee (Μ. Βρεττανία)

Γυναίκες:
* Σίδνεϊ 2000: Χρυσό Brigitte McMahon (Ελβετία) Αργυρό Michelle Jones (Αυστραλία) Χάλκινο Magali Messmer (Ελβετία)
* Αθήνα 2004: Χρυσό Kate Allen (Αυστρία) Αργυρό Loretta Harrop (Αυστραλία) Χάλκινο Susan Williams (Αμερική)
* Πεκίνο 2008: Χρυσό Emma Snowsill (Αυστραλία) Αργυρό Vanessa Fernandes (Πορτογαλία) Χάλκινο Emma Moffatt (Αυστραλία)
* Λονδίνο 2012: Χρυσό Nicola Spirig (Ελβετία) Αργυρό Lisa Norden (Σουηδία) Χάλκινο Erin Densham (Αυστραλία)
Αλχεθίρας

Η Αλχεθίρας είναι νότια ισπανική παράλια πόλη - λιμένας στην επαρχία του Κάδιθ, στην Ανδαλουσία, στη δυτική πλευρά του κόλπου του Γιβραλτάρ, της αρχαίας ελληνικής Κάλπης.

Η Αλχεθίρας είναι κυρίως εμπορική πόλη με καλή εμπορική κίνηση παρότι επισκιάσθηκε από το Γιβραλτάρ, με το οποίο και επικοινωνεί αρκετές φορές την ημέρα ατμοπλοϊκά και ιδίως τις ώρες ανταπόκρισης των τραίνων Μαδρίτης - Σεβίλης - Κάδιθ και των ατμοπλοϊκών γραμμών Θέουτας και Ταγγέρης Μαρόκου. Την πόλη διασχίζει ο ποταμός Ρίο ντελ Μιέλ ο οποίος και την χωρίζει στην παλιά πόλη (Βίγια Βιέχα) και στη νέα πόλη (Βίγια Νουέβα) που συνδέονται με γέφυρες. Η έκτασή της φθάνει τα 85 τ.χλμ. Είναι πλούσια σε επαύλεις κτισμένη με εξωευρωπαϊκό μαυριτανικό ρυθμό με πλούσιους κήπους και πάρκα όπου κυριαρχούν οι ροδιές. Στο λιμάνι της υφίστανται ψυγεία - παγοποιεία και βιομηχανικές μονάδες κονσερβοποιίας. Κύρια ασχολία των κατοίκων είναι η αλιεία, η πάστωση αλιευμάτων, η κτηνοτροφία και η γεωργία. 

Οι κάτοικοι της Αλχεθίρας το 1950 ήταν 20.000. Το 1970 ανήλθαν στις 81.000 και το 1981 έφθασαν τις 86.000. Σήμερα αριθμεί τις 115.000.
Στέφανος Κωνσταντινίδης

Ο Στέφανος Κωνσταντινίδης (1905) ήταν Έλληνας διεθνής ποδοσφαιριστής, ο οποίος αγωνιζόταν στη θέση του μέσου και στη μεγαλύτερη διάρκεια της καριέρας του υπήρξε παίκτης της ΑΕΚ. Ήταν γνωστός με το παρατσούκλι «Πίκολο».
Ντομένικο Μοντούνιο

Ο Ντομένικο Μοντούνιο ("Domenico Modugno", Πολινιάνο αλ Μάρε, 9 Ιανουαρίου 1928 - Λαμπεντούζα, 6 Αυγούστου 1994) ήταν Ιταλός τραγουδιστής, στιχουργός και αργότερα βουλευτής. Εκπροσώπησε τη Ιταλία τρεις φορές στο Διαγωνισμό Τραγουδιού της Eurovision: η πρώτη το 1958 με το τραγούδι "Nel blu dipinto di blu" (γνωστό διεθνώς και ως "Volare") όπου ήρθε τρίτος με 13 πόντους, η δεύτερη το 1959 με το τραγούδι "Piove" όπου ήρθε 6ος με 9 βαθμούς και η τρίτη το 1966 με το τραγούδι "Dio come ti amo" όπου ήρθε 17ος με κανένα πόντο.
Μυριστική η ευώδης

Η μοσχοκαρυδιά ή Μυριστική η ευώδης "(Myristica fragrans)", είναι ένα αειθαλές δέντρο ιθαγενές στις νήσους Μολούκες (ή τα Νησιά των Μπαχαρικών) της Ινδονησίας. Είναι σημαντική ως η κύρια πηγή των μπαχαρικών μοσχοκάρυδου και μοσχοκάρυου. Καλλιεργείται ευρέως σε ολόκληρους τους τροπικούς, συμπεριλαμβανομένων των Γκουανγκντόνγκ και Γιουνάν στην Κίνα, στην Ταϊβάν, στην Ινδονησία, στη Μαλαισία, στη Γρενάδα της Καραϊβικής, στην Κεράλα της Ινδίας, στη Σρι Λάνκα και στη Νότια Αμερική.
Γιώργος Γιάμαλης

Ο Γιώργος Γιάμαλης (Κωνσταντινούπολη, 1907 - Αθήνα, 24 Φεβρουαρίου 1985) ήταν Έλληνας διεθνής ποδοσφαιριστής, ο οποίος αγωνιζόταν ως τερματοφύλακας με τα χρώματα της ΑΕΚ.
Δημήτρης Παπαγερίδης

Ο Δημήτρης Παπαγερίδης (19 Απριλίου 1986) είναι Έλληνας πρωταθλητής της άρσης βαρών.
Ροβέρτος Μάλλιος Γκάλιτς

Ο Ροβέρτος Μάλλιος Γκάλιτς (1905 - ...) ήταν ποδοσφαιριστής της προπολεμικής περιόδου. Γεννήθηκε στην Κωνσταντινούπολη το 1904.
Αντώνης Χριστοφορίδης

Ο Αντώνης Χριστοφορίδης (Μερσίνη, 26 Μαΐου 1917 - Αθήνα, 19 Οκτωβρίου 1985) ήταν Έλληνας πυγμάχος, πρωταθλητής Ευρώπης μέσων βαρών και παγκόσμιος πρωταθλητής ημιβαρέων.
Δημοκρατία της Ινγκουσετίας

Η Δημοκρατία της Ινγκουσετίας (ρωσικά: Респу́блика Ингуше́тия) είναι ομοσπονδιακό υποκείμενο της Ρωσίας. Υπάγεται στο Νότιο Διαμέρισμα και συνορεύει με τη Γεωργία στα νότια. Πρωτεύουσά της είναι το νεοϊδρυθέν Μαγκάς (2.502 κάτοικοι - απογρ. 2010). Μεγαλύτερη πόλη της είναι το Ναζράν (93.335), πρωτεύουσα της Δημοκρατίας έως το 2002.

Η Ινγκουσετία κατοικείται αποκλειστικά από αυτόχθονες πληθυσμούς - Ινγκούς (77,3%) και Τσετσένους (20,4%). Κατά τα τελευταία χρόνια έχει κάνει την παρουσία του ένα κίνημα απόσχισης από τη Ρωσική Ομοσπονδία, το οποίο όμως περιορίζεται σε μικρά τρομοκρατικά χτυπήματα και δεν έχει αποκτήσει τη μαζικότητα του αντιστοίχου της Τσετσενίας.
Αλμερία

Η Αλμερία είναι πόλη, λιμένας και πρωτεύουσα της ομώνυμης αυτοδιοίκητης επαρχίας Αλμερίας της Ισπανίας. Το 1947 ο πληθυσμός της ήταν 75.000, 40 χρόνια μετά, το 1984, ήταν 140.000. Χαρακτηριστικό στοιχείο της πόλης είναι το μεγάλο αραβικό φρούριο (Alcazaba).

Η κατοίκηση στο χώρο της σημερινής πόλης έχει αρχίσει σε αρκετά παλιά εποχή. Έχει βρεθεί προ-ρωμαϊκή κεραμική και υπάρχει πιθανότητα εδώ να βρισκόταν το ρωμαϊκό λιμάνι «"Πόρτους Μάγκνους"» (Μεγάλος Λιμένας). Επίσης οι ανασκαφές μέσα στην πόλη έχουν δείξει την ύπαρξη βιομηχανίας παστωμένων ψαριών, ενώ μέσα στο αραβικό κάστρο έχει βρεθεί σημαντική ποσότητα ρωμαϊκής κεραμικής της ύστερης αυτοκρατορικής εποχής (η οποία συμπεριλαμβάνει και λυχνάρια εισηγμένα από τη Βόρεια Αφρική).

Πριν την ανάδειξή της σε ναυτική βάση το 955, λίγα πράγματα είναι γνωστά για τον αραβικό οικισμό της Al-Mariya (στα αραβικά σημαίνει "παρατηρητήριο"). Εκείνη τη χρονιά, ο χαλίφης Αμπντ αλ-Ραχμάν Γ' τον αναβάθμισε ως απάντηση σε κάποιες μεμονωμένες επιδρομές των Βίκινγκς αλλά και στα πλαίσια των γενικότερων στρατιωτικών και εμπορικών επιδιώξεών του στη Βόρειο Αφρική και τη δυτική Μεσόγειο. Κατά τον 11ο αι., η Αλμερία επεκτάθηκε ακόμη περισσότερο και έγινε πρωτεύουσα βασιλείου Ταϊφά από το 1013 έως το 1038. Στη συνέχεια έπεσε στα χέρια των Αλμοραβιδών και, για μικρό χρονικό διάστημα, κατακτήθηκε από το βασίλειο Ταϊφά της Βαλένθια. Το 1147, καταλήφθηκε από τον Αλφόνσο Ζ´ της Καστίλλης και του Λεόν αλλά αυτός δεν μπόρεσε να την κρατήσει. Τελικά, το 1488, καταλήφθηκε από τον Φερδινάνδο Β´ της Αραγωνίας, μετά από ένα σεισμό που είχε συμβεί τον προηγούμενο χρόνο. Το 1490, ο μουσουλμανικός πληθυσμός εκδιώχθηκε από την πόλη, όπως έγινε σταδιακά και στις υπόλοιπες περιοχές της Ισπανίας, κατά τον 16ο αιώνα.

Κατά την περίοδο του ισπανικού εμφυλίου πολέμου η Αλμερία παρέμεινε σχεδόν μέχρι το τέλος στα χέρια των κυβερνητικών στρατευμάτων. Στις 31 Μαΐου 1937 η πόλη βομβαρδίστηκε από το «θωρηκτό τσέπης» "Άντμιραλ Σέερ" (Admiral Scheer) του Γερμανικού Στόλου σε αντίποινα για τον υπό των ισπανικών κυβερνητικών αεροπλάνων βομβαρδισμό του άλλου Γερμανικού «θωρηκτού τσέπης» "Ντόϊτσλαντ" (Deutschland), που ναυλοχούσε στον λιμένα Ίμπιζα των Βαλεαρίδων.

Ο σύγχρονος λιμένας παρουσιάζει ζωηρό εισαγωγικό και εξαγωγικό εμπόριο.

Στην Αλμερία πραγματοποιήθηκαν οι Μεσογειακοί Αγώνες 2005.